recursal/SuperWikiNEXT-32B huggingface dataset:
**এবিট ইরাওয়ান বিন ইব্রাহিম লিউ** (জন্ম: **লিউ ইউন পাউ**; ২১ ডিসেম্বর ১৯৮৪, তিনি **এবিট লিউ** নামে অধিক পরিচিত), একজন মালয়েশিয়ান চীনা মুসলিম উদ্যোক্তা এবং ইসলাম ধর্মপ্রচারক (দাঈ)। তিনি তার দাড়ি, বিমুগ্ধ চেহারা এবং দরিদ্র, প্রান্তিক, কিশোর ও সমকামী, গে, তৃতীয় লিঙ্গ, পতিতা-দের (এলজিবিটিকিউ+) প্রতি তার দৃষ্টিভঙ্গির জন্য পরিচিত। এছাড়াও, তিনি তার সুন্নাহ পরিবার ও মোটিভেশনাল সেমিনারের জন্যেও পরিচিত।

প্রাথমিক জীবন এবং শিক্ষা
------------------------

এবিট লিউ ১৯৮৪ সালের ২১ ডিসেম্বর মালয়েশিয়ার পাহাং রাজ্যের মুয়াদজাম শাহে জন্ম গ্রহণ করেন। জন্মের পর তার পিতা-মাতা তার নাম দিয়েছিল লিউ ইউন পাউ। তিনি ১১ ভাই বোনের মধ্যে তৃতীয়। ধর্মকে নিবিড়ভাবে অনুসরণ করার পর তিনি ১২ বছর বয়সে ইসলাম গ্রহণ করেন। 

এবিট লিউ সেকোলাহ কেবাংসান বুকিত রিদান, সেকোলাহ মেননগাহ কেবাংসান মুয়াদজাম শাহ, পাহাং সেকোলাহ মেননগাহ টেকনিক জহুর বারু এবং সেকোলা মেননগাহ কেবাংসান আবদুল রহমান তালিব, পাহাং থেকে প্রাথমিক শিক্ষা লাভ করেন এবং পুত্রা বিশ্ববিদ্যালয় মালয়েশিয়া থেকে স্নাতক ডিগ্রি অর্জন করেন।

মানবপ্রীতি
----------

এবিট লিউ মাঝে মাঝে বড় আকারের দাতব্য কার্যক্রমের জন্য বেশি পরিচিত। ২০২০ সালের অক্টোবরের শেষের দিকে মালয়েশিয়ায় করোনা (কোভিড ১৯) মহামারী চলাকালীন নতুন ঢেউয়ে তিনি সাবাহের মেডিকেল অফিসারদের ব্যবহারের জন্য প্রয়োজনীয় চিকিৎসা সরঞ্জাম প্রদান করেছিলেন যারা সে সময় মারাত্মকভাবে ক্ষতিগ্রস্ত হয়েছিলেন, এজন্য রায়া এয়ারলাইনস প্রি-বুক করা হয়েছিল।

তথ্যসূত্র
---------

1. ↑  张, 晓真 (২৬ এপ্রিল ২০২০)। "Huáyì chuánjiào shì pài liáng fǎn bèi jǔbào wéi MCO! Bō zōngjiào sī: Shì ālā kǎoyàn wù huīxīn" 华裔传教士派粮反被举报违MCO！玻宗教司：是阿拉考验勿灰心। *cincainews.com* (চীনা ভাষায়)। ১২ মে ২০২০ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Athirah Hanapiah (২৪ এপ্রিল ২০২০)। "Mula Masuk Islam Sejak Umur 12 Tahun, Ini Biodata Lengkap Pendakwah Bebas, Ustaz Ebit Lew"। *Says*। ২২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২২ জুলাই ২০২০।
3. ↑  Wong Chun Wai (৩ মে ২০২০)। "Ustaz in the news"। সংগ্রহের তারিখ ২১ জুলাই ২০২০।
**উসুয়াইয়া** (স্পেনীয়: Ushuaia, আ-ধ্ব-ব: [u'swaia]) আর্জেন্টিনার তিয়ের্‌রা দেল ফুয়েগো প্রদেশের রাজধানী এবং বিশ্বের দক্ষিণতম পৌর শহর। শহরটি তিয়ের্‌রা দেল ফুয়েগো দ্বীপের দক্ষিণভাবে একটি প্রশস্ত উপসাগরের উপকূলে অবস্থিত। শহরের উত্তরে মার্শাল পর্বতমালা এবং দক্ষিণে বিগল প্রণালী। বর্তমানে এখানে প্রায় ৬০ হাজার লোকের বাস।

উসুয়াইয়া নামটি স্থানীয় আদিবাসী আমেরিকান ভাষা ইয়ামানা থেকে এসেছে, যার অর্থ "পশ্চিম দিকে প্রবেশকারী উপসাগর"। ১৯শ শতকের শেষভাগ পর্যন্তও এখানে কেবল আদিবাসী ইয়ামানা জাতির লোকেরা বাস করত। তারপর থেকে ১৯৪৭ পর্যন্ত এটি সাজাপ্রাপ্ত অপরাধীদের একটি উপনিবেশ ছিল। ক্রোয়েশিয়া, ইতালি ও স্পেন এবং মূল আর্জেন্টিনীয় ভূখণ্ড থেকে অভিবাসীদের আগমনের ফলে অঞ্চলটির বিকাশ ঘটে। সরকার এর জন্য শুল্ক-মুক্ত পণ্য বেচাকেনার অনুমতি দেয়। শহরটি বর্তমানে অ্যান্টার্কটিকা অভিযান কিংবা হর্ন অন্তরীপ ঘিরে নৌবিহারের আরম্ভবিন্দু হিসেবে পর্যটকদের কাছে জনপ্রিয়।

তথ্যসূত্র
---------

1. ↑  "Introduction to Ushuaia"।
2. ↑  "Ushuaia"।

বহিঃসংযোগ
---------


উইকিমিডিয়া কমন্সে **উসুয়াইয়া** সংক্রান্ত মিডিয়া রয়েছে।

* (স্পেনীয়) Municipality of Ushuaia (অফিশিয়াল ওয়েবসাইট)
* (স্পেনীয়) Online community of residents
* (স্পেনীয়) Interactive city map (requires Flash)
‘মস্তিষ্কের রক্তক্ষরণ’-এর অন্য ব্যবহারের জন্য, মস্তিষ্কের রক্তক্ষরণ (দ্ব্যর্থতা নিরসন) দেখুন।

**এপিডুরাল হেমাটোমা** (ইংরেজি: Epidural hematoma) হচ্ছে এক প্রকার রক্তক্ষরণ যা মস্তিষ্কের ডুরা ম্যাটার আবরণী ও করোটির মধ্যবর্তী স্থানে সংঘঠিত হয়। সাধারণত আঘাতজনিত কারণে এই রক্তক্ষরণের সূত্রপাত হয়। আঘাতপ্রাপ্ত হওয়ার পর পর-ই আক্রান্ত ব্যক্তি চেতনা হারাতে পারেন, কিছু সময় পর আবার একটি নির্দিষ্ট সময়ের পর্যন্ত চেতনা ফিরে পাওয়ার পর, আবার চেতনা হারানোর মতো ঘটনা ঘটতে পারে। অন্যান্য লক্ষণের মধ্যে রয়েছে, মাথাব্যথা, মানসিক বিভ্রান্তি, বমি করা, এবং শরীরের নির্দিষ্ট অংশ নড়াচড়া করার অক্ষমতা। এছাড়াও খিঁচুনির মতো জটিলতাও দেখা যেতে পারে।

সাধারণত মাথার আঘাতের ফলে টেম্পোরাল হাড় ভেঙ্গে মধ্য মেনিনজিয়াল ধমনি ছিড়ে এপিডুরাল হেমাটোমা সৃষ্টি হয়। মাঝে মধ্যে কোয়াগুলোপ্যাথি বা রক্তবাহিকার ত্রুটির কারণেও এটি হতে পারে। রোগনির্ণয়ের জন্য সিটি স্ক্যান ও এমআরআই-এর ব্যবহার প্রচলিত। যদি এ ধরনের জটিলতা মস্তিষ্কের বদলে সুষুম্নাকাণ্ডে সৃষ্টি হয় তখন তা স্পাইনাল এপিডুরাল হেমাটোমা নামে পরিচিত।

এই রক্তক্ষরণের চিকিৎসা সাধারণত শল্যচিকিৎসার মাধ্যমে করা হয় যা ক্রেনিওটোমি বা বার হোল করার মাধ্যমে করা হয়। সময়মতো চিকিৎসা করা না হলে সাধারণত আক্রান্ত ব্যক্তির মৃত্যুবরণ করে। সকল প্রকার মাথার আঘাতের মধ্যে ৪% ক্ষেত্রে এই ধরনের রক্তক্ষরণের সৃষ্টি হয়। সাধারণত অল্প বয়স্কদের ক্ষেত্রে এর প্রকোপ বেশি, এবং নারীদের তুলনায় পুরুষরা বেশি আক্রান্ত হয়।

বিস্তার
-------

মাথায় আঘাতের প্রায় ৪% এবং প্রাণঘাতী মাথায় আঘাতের প্রায় ১৫%-এর সাথে এপিডুরাল হেমাটোমার সংশ্লিষ্টতা রয়েছে। এই জটিলতা কিশোর-কিশোরী ও অল্প বয়স্কদের মধ্যে বেশি দেখা যায়, কারণ বয়স বৃদ্ধির সাথে সাথে ডুরা ম্যাটার করোটির সাথে সেঁটে যায় আর এজন্য এপিডুরাল হেমাটোমা বিকশিত হওয়ার সম্ভাবনা কমে আসে। তুলনামূলকভাবে পুরুষেরা, নারীদের তুলনায় বেশি মাত্রায় এপিডুরাল হেমাটোমার স্বীকার হয়।

তথ্যসূত্র
---------

1. 1 2  Pryse-Phillips, William (৬ মে ২০০৯)। *Companion to Clinical Neurology*। Oxford University Press। পৃষ্ঠা 335। আইএসবিএন 9780199710041। সংগ্রহের তারিখ ৮ অক্টোবর ২০১৪। Epidural hemorrhage (epidural hematoma, extradural hemorrhage, or hematoma) Bleeding outside the outermost layer of the dural mater, which is thus stripped away from the inner table of the skull or spinal canal.
2. ↑  Pooler, Charlotte (২০০৯)। *Porth Pathophysiology: Concepts of Altered Health States* (ইংরেজি ভাষায়)। Lippincott Williams & Wilkins। পৃষ্ঠা 1256। আইএসবিএন 9781605477817।
3. 1 2 3 4 5 6  Ferri, Fred F. (২০১৬)। *Ferri's Clinical Advisor 2017 E-Book: 5 Books in 1* (ইংরেজি ভাষায়)। Elsevier Health Sciences। পৃষ্ঠা 441। আইএসবিএন 9780323448383।
4. ↑  Rubin, Raphael; Strayer, David S.; Rubin, Emanuel; (M.D.), Jay M. McDonald (২০০৮)। *Rubin's Pathology: Clinicopathologic Foundations of Medicine* (ইংরেজি ভাষায়)। Lippincott Williams & Wilkins। পৃষ্ঠা 1183। আইএসবিএন 9780781795166।
5. ↑  Ferri, Fred F. (২০১৬)। *Ferri's Clinical Advisor 2017 E-Book: 5 Books in 1* (ইংরেজি ভাষায়)। Elsevier Health Sciences। পৃষ্ঠা 441। আইএসবিএন 9780323448383।
6. ↑  *Epidural Hematoma*

বহিঃসংযোগ
---------

* মেডপিক্স: এপিডুরাল হেমাটোমা
*
**এম-১৩২** যুক্তরাষ্ট্রে মিশিগান অঙ্গরাজ্যের এ্যান আরবোর এর নিকটে লোয়ার পেন্সিলভানিয়ায় অবস্থিত একটি প্রাক্তন নামাঙ্কিত স্টেট ট্রাঙ্কলাইন মহাসড়ক ছিল। মহাসড়কটি ১৯২৯ সালে ডেক্সটার এবং এ্যান আরবোর এর সংযোগকারী হিসাবে প্রমশন পেয়েছিল, যা বর্তমানের উত্তর-পশ্চিম বরাবর ডেক্সটার-এ্যান আরবোর রোড। মহাসড়কটি ১৯৬০ সালে দিকে পুনরায় স্থানীয় নিয়ন্ত্রণে ছেড়ে দেওয়া হয়।

রাস্তার বিবরণ
-------------

ডেক্সটার শহরের কেন্দ্রস্থলে বেকার রোড এবং মেইন স্ট্রীট এর একটি সংযোগস্থল থেকে শুরু হয়ে, এম-১৩২ মেইন স্ট্রীট বরাবর শহরের মধ্য দিয়ে দক্ষিণ-পূর্ব দিকে চলতে থাকে। রাস্তাটি শহরের সীমানায় পৌছালে ডেক্সটার-এ্যান আরবোর রোড নাম ধারণ করে। এরপর রাস্তাটি দক্ষিণ-পূর্ব দিকে ওয়াশটেনেউ কাউন্টির গ্রামীণ এলাকার মধ্য দিয়ে, এ্যান আরবোর প্রবেশের আগ পর্যন্ত চলতে থাকে। সেখানে এটি ডেক্সটার এ্যাভিনিউকে অনুসরণ করে এবং ইউএস হাইওয়ে ১২ (ইউএস ১২, হুরন স্ট্রীট/জ্যাকসন এ্যাভিনিউ)-এ গিয়ে শেষ হয়।

ইতিহাস
------

১৯২৯ সালে ডেক্সটার এবং এ্যান আরবোর এর সংযোগকারী মহাসড়ক হিসাবে এম-১৩২ প্রমশন পেয়েছিল, যা একই সময়ে তৈরি করা হয়েছিল এবং এটি একটি সম্পূর্ণ পাকা রাস্তা। এটি ১৯৬০ সালে স্টেট ট্রাঙ্কলাইন সিস্টেম থেকে স্থানান্তরের আগ পর্যন্ত একই অবস্থায় ছিল, যা এ্যান আরবোরের নিকটে ইন্টারস্টেট ৯৪ এবং ইউএস ১২ ফ্রিওয়ে সম্পন্ন হওয়ার পরে স্থানান্তরিত হয়েছিল। হাইওয়ে সিস্টেম থেকে স্থানান্তরের পর রাস্তাটি বর্তমানে ডেক্সটার-এ্যান আরবোর রোড নামে পরিচিত। এটি একটি দুই লেন বিশিষ্ট চওড়া রাস্তা।

প্রধান সংযোগস্থল সমূহ
---------------------

সম্পূর্ণ মহাসড়ক ছিল Washtenaw কাউন্ট্রি-এ।

| অবস্থান | মাইল | কিঃমিঃ | গন্তব্য | টীকা |
| --- | --- | --- | --- | --- |
| Dexter | ০.০০০ | ০.০০০ | Main StreetBaker Road | Western terminus |
| Ann Arbor | ৭.৪৭১ | ১২.০২৩ |  US ১২ (Huron Street/Jackson Avenue) | Now BL I-94 |
| ১.০০০ মাঃ = ১.৬০৯ কিঃমিঃ; ১.০০০ কিঃমিঃ = ০.৬২১ মাঃ |

তথ্যসূত্র
---------

1. 1 2  মিশিগান পরিবহন বিভাগ & সমাধান এবং প্রযুক্তি অংশীদারী শেয়ারকৃতর জন্য মিশিগান কেন্দ্র (২০০৯)। *MDOT ফিজিক্যাল রেফারেন্স ফাইন্ডার অ্যাপ্লিকেশন* (মানচিত্র)। মিশিগান পরিবহন বিভাগ। সংগ্রহের তারিখ মার্চ ৩১, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. ↑
4. ↑
5. ↑
কণিকের সাথে একটি সমতল ক্ষেত্রের এমন ছেদের ফলেই উপবৃত্তের জন্ম হয়
একটি কণিককে একটি সমতল ক্ষেত্র দ্বারা যদি এমনভাবে ছেদ করানো হয় যাতে ফলাফল হিসেবে একটি বদ্ধ বক্রের জন্ম হয় তাহলে উক্ত বদ্ধ বক্রটিকে বলে **উপবৃত্ত** (ইংরেজি: Ellipse)। এটি এক ধরনের সমতল বক্র। বৃত্ত একটি বিশেষ ধরনের উপবৃত্ত। ছেদক সমতল ক্ষেত্রটি যদি কণিকের অক্ষের সাথে সমকোণ তৈরি করে তাহলে উৎপন্ন বদ্ধ বক্রের নামই বৃত্ত। উপবৃত্তের আরেকটি সংজ্ঞাও দেয়া যায়: উপবৃত্ত একটি তলে অবস্থিত এমন সকল বিন্দুর সঞ্চারপথ যারা, দুটি নির্দিষ্ট বিন্দু থেকে যাদের দূরত্বের যোগফল সর্বদা একটি নির্দিষ্ট ধ্রুবকের সমান।

উপবৃত্ত সব সময়ই আবদ্ধ বক্র এবং কণিক ছেদের একটি বদ্ধ অংশের ফলাফল। এ ধরনের কণিক ছেদের অন্য দুটি ফলাফল হচ্ছে অধিবৃত্ত এবং পরাবৃত্ত যারা যথাক্রমে মুক্ত এবং অনাবদ্ধ ছেদের ফলাফল।

  **আরেকটি সংজ্ঞাঃ**   উপকেন্দ্র ও দিকাক্ষ (নিয়ামক) থেকে যে চলমান বিন্দুর দূরত্বের অনুপাত ১ অপেক্ষা ছোট একটি ধ্রুবক, তার সঞ্চারপথকে উপবৃত্ত বা Ellipse বলে।
এক্ষেত্রে 0<e<1, এখানে e= ecentricity বা উৎকেন্দ্রিকতা

আরও দেখুন
---------

* কনিক
* বৃত্ত
* পরাবৃত্ত
* অধিবৃত্ত

তথ্যসূত্র
---------

1. ↑  Ellipse, Wolfram MathWorld
স্পেনের সান সেবাস্টিয়ানের উপসাগর
বঙ্গোপসাগর, দক্ষিণ এশিয়া
 বারাকোয়া উপসাগর, কিউবা
ইজামির উপসাগর, তুরস্ক
**উপসাগর** ([Bay, *বে*] ত্রুটি: {{Lang-xx}}: text has italic markup (সাহায্য)) তিন দিক স্থল দ্বারা বেষ্টিত একটি জলভাগ। উপসাগরের জল সাধারণত শান্ত হয়। বড় বড় উপসাগরকে ইংরেজিতে *গালফ* (gulf) বলা হয়। আবার ক্ষুদ্রাকৃতির খাড়া পাড় বিশিষ্ট উপসাগর বা সমুদ্রের খাঁড়িগুলি ইংরেজিতে *ফ্যোর্ড* (fjord, ইংরেজি: /ˈfjɔːrd/ (শুনুনⓘ) or /fiˈɔːrd/ (শুনুনⓘ)) নামেও পরিচিত। সাধারণত ছোটো ছোটো উপসাগরগুলি সৃষ্টি হয় নরম শিলা বা মাটি ঢেউয়ের দ্বারা অপসারিত হয়ে। শক্ত শিলাগুলি ক্ষয়প্রাপ্ত হয় অনেক দেরীতে। ফলে অন্তরীপ সৃষ্টি হয়। উপসাগরগুলিতে মাছ ও অন্যান্য সামুদ্রিক প্রাণী দেখা যায়। আবার উপসাগরগুলি অন্য কোনো উপসাগরের সঙ্গে সংযুক্তও হতে পারে (উদাহরণ স্বরূপ, জেমস উপসাগর হাডসন উপসাগরের সঙ্গে সংযুক্ত। বঙ্গোপসাগর ও হাডসন উপসাগরের মতো বৃহদাকার উপসাগরগুলিতে সামুদ্রিক ভূবিদ্যাগত বৈচিত্র্য চোখে পড়ে।

উপসাগরসমূহ
----------

কয়েকটি ছোটো আকারের সুপরিচিত উপসাগর হল:

* বে অফ পিগস
* সান ফ্রান্সিসকো উপসাগর
* গালফ অফ গুয়েনা

গালফ নামে পরিচিত কয়েকটি মাঝারি আকারের উপসাগর:

* বিস্কে উপসাগর
* পারস্য উপসাগর
* গালফ অফ টনকিন
* গালফ অফ কারপেন্টারিয়া

কয়েকটি বড় উপসাগর:

* হাডসন উপসাগর
* বঙ্গোপসাগর
* মেক্সিকো উপসাগর

কয়েকটি জলভাগ যা *গালফ* নামে পরিচিত হলেও আসলে প্রণালী:

* গালফ অফ ওমান
* গালফ অফ এডেন

আরও দেখুন
---------

* বে প্ল্যাটফর্ম
* বঙ্গোপসাগর
* অন্তরীপ

তথ্যসূত্র
---------

1. ↑  "Definition of BAY"। *Merriam-Webster.com* (ইংরেজি ভাষায়)। সংগ্রহের তারিখ মার্চ ২১, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "bay"। *Dictionary.com Unabridged*। Random House, Inc.। সংগ্রহের তারিখ মার্চ ২১, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**উৎপলেন্দু চৌধুরী** (ইংরেজি: Utpalendu Chowdhury) (২৯ এপ্রিল, ১৯৪৯ -৭ ফেব্রুয়ারি, ২০১১ ) ছিলেন বিখ্যাত বাঙালি লোকসঙ্গীত শিল্পী।  বাংলার শিক্ষিত সমাজে অবহেলিত লোকসঙ্গীতের ধারা পিতার নির্দেশিত পথে বহন করেছেন আমৃত্যু।

সংক্ষিপ্ত জীবনী
---------------

উৎপলেন্দুর জন্ম ভারতের স্বাধীনতার পর পূর্বপাকিস্তানে অধুনা বাংলাদেশের সিলেটে ১৯৪৯ খ্রিস্টাব্দের ২৯ শে এপ্রিল। তার ডাকনাম ছিল রুণু। পিতা ছিলেন বাংলার সমৃদ্ধ লোকসঙ্গীত আন্দোলনের পথিকৃত, জনপ্রিয় লোকসঙ্গীত শিল্পী নির্মলেন্দু চৌধুরী। ১৯৫৩ খ্রিস্টাব্দের কোন এক সময়ে তার পরিবার চলে আসেন কলকাতায়। উৎপলেন্দুর পড়াশোনা প্রথমে কলকাতার ডন বসকো ও পরে সেন্ট টমাস স্কুলে। তিনি এম.কম পাশ করেন কলকাতা বিশ্ববিদ্যালয় থেকে। কিন্তু তার পিতা শৈশবকাল থেকেই তাঁকে সঙ্গীত শিক্ষা দেন। পিতার নির্দেশেই লোকগানের তালিম নেন অধুনা বাংলাদেশের বিদিতলাল দাসের কাছে। লোকগানে দক্ষতার পাশাপাশি শেখেন সরোদ ও পিয়ানো বাদন। সেতার শেখেন ওস্তাদ বাহাদুর খানের কাছে। তবে বাংলার হারিয়ে যাওয়া লোকগান গেয়ে পিতার ধারা বজায় রাখতে সচেষ্ট ছিলেন তিনি। গ্রামোফোন রেকর্ড ও ক্যাসেটের পাশাপাশি লোক-আঙ্গিকের বিভিন্ন ধরনের গবেষণামূলক কাজ করেছেন। তিনি বাংলা, আসাম ও ত্রিপুরার বিভিন্ন অঞ্চলের বিভিন্ন আঙ্গিকের গান যেমন, বাউল, ভাটিয়ালি, ভাওয়াইয়া, ধামাইল, সারিগান, ঝুমুর, টুসু ইত্যাদি লোকগানের পুনরুজ্জীবনের ও প্রচারের যথাসাধ্য চেষ্টা করেছেন। তার গভীর সংবেদনশীল পরিবেশনের গুণে দেশ-বিদেশের সঙ্গীতপ্রেমীরা প্রকৃতপক্ষে মন্ত্রমুগ্ধ হয়ে পড়তেন। পিতার ন্যায় তিনিও সাতের দশক থেকেই বিদেশে লোকগানের প্রতিনিধিত্ব করেন। নিজের সঙ্গীতের দল নিয়ে ভ্রমণ করেন আমেরিকা, কানাডা, ইউরোপের জার্মানি, ফ্রান্স, ফিনল্যান্ড সহ মধ্যপ্রাচ্যের বহু দেশ। পরে সোভিয়েত রাশিয়া হতে খ্যাতি ও সুনাম অর্জন করেন আটের দশকে। বাংলার সঙ্গীত শিল্পীদের সংগঠন "অ্যাপস"-এর প্রতিষ্ঠাতা-সদস্য ছিলেন তিনি। সম্পাদকও হয়েছিলেন। প্রতিভাবান শিল্পীর গলায় একসময় ক্যান্সার রোগের মারণ আক্রমণ ধরা পড়ে। সাময়িক বিরতি,তবে চিকিৎসার পর আবার গান গাওয়া শুরু করেন, কিন্তু জীবনের শেষদিকে গাইতে সমস্যা হত।

জীবনাবসান
---------

তিনি কলকাতার সল্টলেকে বসবাস করতেন। তবে বেশিদিন গান গাইতে পারেন নি। নিউমোনিয়ায় আক্রান্ত হয়ে ২০১১ খ্রিস্টাব্দের ৭ই ফেব্রুয়ারি মাত্র ৬১ বৎসর বয়সে কলকাতার এক হাসপাতালে প্রয়াত হন। তার স্ত্রী উত্তরা চৌধুরী ও দুই কন্যা তিস্তা ও তোর্সা।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৬৭, আইএসবিএন ৯৭৮-৮১-৭৯৫৫-২৯২-৬
2. ↑  "ভয়েস অব রুরাল বেঙ্গল সাইলেন্সড"। সংগ্রহের তারিখ ২০২১-০৪-২৯।
(উপরে) স্যালাম্যান্ডার, সামুদ্রিক কচ্ছপ, কুমির, পাখি, (নিচে) বাদুড়, তিমি, ছুঁচো ও মানুষের সামনের উপাঙ্গের কঙ্কাল
**উপাঙ্গ** (ইংরেজি ভাষায়: Limb) বলতে প্রাণীদেহের সাথে যুক্ত বা প্রাণীদেহ থেকে অভিক্ষিপ্ত কোন অংশকে বোঝায়। উপাঙ্গ মূলত প্রাণীর চলাচলের কাজে ব্যবহৃত হয়, যেমন- হাঁটা, দৌড়ানো কিংবা কিংবা কোন কিছুতে চড়া। তবে কিছু কিছু প্রাণী তাদের সামনের উপাঙ্গগুলোকে (মানুষের ক্ষেত্রে ঊর্ধ্ব উপাঙ্গ) জিনিসপত্র বহন, ব্যবহার বা নাড়াচাড়া করার কাজে ব্যবহার করে। কিছু কিছু প্রাণী তাদের পেছনের উপাঙ্গও এসব কাজে ব্যবহার করতে পারে, যেমন পাখি, এরা এদের পেছনের পা দিয়ে শিকার করতে সক্ষম। অক্টোপাস আর মাকড়শার উপাঙ্গ আটটি। আর্থ্রোপডদের সাধারণত ছয়টি উপাঙ্গ থাকে। বেশিরভাগ মেরুদণ্ডী প্রাণীদের উপাঙ্গ চারটি। মানুষের সামনের উপাঙ্গগুলো হাত আর পেছনের উপাঙ্গগুলো পা নামে পরিচিত। মানুষের হাত দুর্বল হলেও সূক্ষ্ম সব কাজের জন্য পারদর্শী। পাখির সামনের দু'টি উপাঙ্গ ডানা আর পেছনের উপাঙ্গ দু'টি পা নামে পরিচিত। স্তন্যপায়ী প্রাণীদের বেশিরভাগই তাদের চারটি উপাঙ্গ হাঁটা, শিকার বা দৌড়ানোর কাজে ব্যবহার করে। প্রধানত ভ্রুণাবস্থায় প্রাণীদের দেহে উপাঙ্গের আবির্ভাব ঘটে, পরবর্তীতে কয়েকটি নির্দিষ্ট ধাপের পরে উপাঙ্গগুলি সঠিক অবয়বে আসে। জন্ম নেওয়ার পরে প্রাণীদের জীবনের প্রাথমিক পর্যায়েও উপাঙ্গের উন্নয়ন ঘটে, যেমন ব্যাঙ। এদের ব্যাঙাচি অবস্থায় দু'টি উপাঙ্গ থাকে। বয়স বাড়ার সাথে সাথে আরও দু'টি উপাঙ্গের আবির্ভাব ঘটে।

টুলেরপেটন , ডেভোনিয়ান যুগের টেরাপড
**এবি সিদ্দিক** (১৯২৭-৩ সেপ্টেম্বর ২০১২) একজন বাংলাদেশী রাজনীতিবিদ। তিনি ১৯৭১ সালে বাংলাদেশের স্বাধীনতা যুদ্ধে মুক্তিযুদ্ধের সংগঠক, ৭০ এর গণপরিষদ সদস্য ও ১৯৭৯ সালে বাংলাদেশ আওয়ামী লীগের কুমিল্লা-২১ (বর্তমানে-চাঁদপুর-২) আসনের সংসদ সদস্য ছিলেন।

জন্ম ও শিক্ষা জীবন
------------------

সিদ্দিক ১৯২৭ সালে চাঁদপুর জেলার মতলব দক্ষিণ উপজেলার বরদিয়া সরকার বাড়িতে জন্মগ্রহণ করেন। তার পিতা মরহুম হাসান আলী সরকার। ১৯৩৯ সালে বরদিয়া মধ্য ইংরেজি বিদ্যালয় থেকে উত্তীর্ণ হয়ে মতলবগঞ্জ জে.বি. উচ্চ বিদ্যালয়ে সপ্তম শ্রেণিতে ভর্তি হন। ১৯৪৩ সনে মতলব স্কুল থেকে ম্যাট্রিকুলেশন ও কুমিল্লা ভিক্টোরিয়া সরকারি কলেজ থেকে ইন্টারমিডিয়েট পরীক্ষায় পাশ করেন। রাষ্ট্রবিজ্ঞান ও অর্থনীতিতে সর্বোচ্চ নম্বরসহ ইতিহাসে ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। ‘মি. জিন্নাহ ‘উর্দুই কেবল উর্দুই পাকিস্তানের রাষ্ট্র ভাষা হবে’ ঘোষণা দিলে যে সব ছাত্র তার প্রতিবাদ করে, সিদ্দিকি তাদের একজন।

কর্ম ও রাজনৈতিক জীবন
--------------------

সিদ্দিক প্রথম কর্মজীবন শিক্ষকতা পেশার মাধ্যমে শুরু করলেও ১৯৫১ সালে রাজকীয় পাকিস্তান বিমান বাহিনীতে যোগদান করে বিভিন্ন বিমান ঘাঁটিতে কর্মকাল কাটানোর পর পূর্ব পাকিস্তান বিমান বাহিনীর রিক্রুটিং অফিসার হিসেবে দায়িত্ব পালন করেন। এসময় তার জন্মস্থান এলাকা অনেক যুবককে পাকিস্তান বিমান বাহিনীতে নিয়োগ দেন। ১৯৬৪ সনে স্বেচ্ছায় বিমান বাহিনী থেকে অবসর নিয়ে বাঙালির স্বার্থ সম্পর্কিত সকল আন্দোলন ও কর্মকাণ্ডে সক্রিয় অংশগ্রহণ করেন। ১৯৭০ সালে বাংলাদেশ আওয়ামী লীগ বৃহত্তম মতলব থানার সভাপতি ও চাঁদপুর মহকুমা আওয়ামী লীগের সহসভাপতি নির্বাচিত হন। স্বাধীনতা সংগ্রাম শুরু হলে চাঁদপুর মহকুমার প্রধান সংগঠক হিসেবে মুক্তিবাহিনীর দায়িত্ব পালন করেন। তিনি কুমিল্লা-২১ আসনে থেকে এমপিএ, এমসিএ ও এমপি নির্বাচিত হন। তিনি কর্মজীবনে মতলব উচ্চ বিদ্যালয়, মতলব কলেজসহ একাধিক প্রতিষ্ঠানের সভাপতি ছিলেন।

সিদ্দিক এলাকায় ২টি কলেজ, কয়েকটি উচ্চ বিদ্যালয় ও অর্ধশত প্রাথমিক বিদ্যালয় স্থাপন করেন। মতলবের বিখ্যাত ‘আন্তর্জাতিক উদরাময় কেন্দ্র’ স্থাপনে এবং প্রসারণে সক্রিয় ভূমিকা রাখেন।

তিনি বাংলাদেশ আওয়ামী লীগ মতলব উপজেলা শাখা ও চাঁদপুর জেলা শাখার উপদেষ্টামণ্ডলীর সদস্য, মতলব দক্ষিণ মুক্তিযোদ্ধা সংসদ কমান্ডের প্রধান উপদেষ্টা ও মতলবগঞ্জ জে.বি. উচ্চ বিদ্যালয় প্রাক্তন ছাত্র সমিতির উপদেষ্টা ছিলেন।

মৃত্যু
------

৩ সেপ্টেম্বর ২০১২ সালে ঢাকা সম্মিলিত সামরিক হাসপাতালে (সিএমএইচ) মৃত্যুবরণ করেন। জাতীয় সংসদ ভবনের সামনে প্রথম জানাযা শেষে এই সাবেক সাংসদের মরদেহ মতলব দক্ষিণ উপজেলার বরদিয়া সরকার বাড়িতে দাফন করা হয়।

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "মুক্তিযোদ্ধা এ বি সিদ্দিক আর নেই"। বিডিনিউজ টোয়েন্টিফোর ডটকম। ২৩ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৯।
3. ↑  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  "জাতীয় মুক্তিযুদ্ধের সংগঠক ও সাবেক সাংসদ এবি সিদ্দিক আর নেই"। বাংলানিউজটোয়েন্টিফোর.কম। সংগ্রহের তারিখ ২৩ আগস্ট ২০১৯।
5. ↑  "ফ্লাইট লেফটেন্যান্ট এ বি সিদ্দিকের ৬ষ্ঠ মৃত্যুবার্ষিকী পালিত"। অধিকা নিউজ। সংগ্রহের তারিখ ২৩ আগস্ট ২০১৯।
***এবিসি*** ১৯৬০ থেকে ১৯৭৭ সাল পর্যন্ত প্রকাশিত একটি ইতালীয় সাপ্তাহিক ম্যাগাজিন।

ইতিহাস
------

ম্যাগাজিনটি ১৯৬০ সালে মিলানে একটি সাপ্তাহিক রাজনৈতিক, সাংস্কৃতিক এবং সাহিত্য ম্যাগাজিন হিসাবে প্রতিষ্ঠিত হয়েছিল এবং এটির পরিচালনায় ছিলেন *ইল জর্নোর* প্রাক্তন পরিচালক গায়েতানো বালদাচ্চি।

ম্যাগাজিনের গ্রাফিক তৈরি করেছিলেন শিল্পী সিরিও মুসসো যিনি জনপ্রিয় ব্রিটিশ সংবাদপত্র দ্বারা অনুপ্রাণিত হয়ে তা তৈরি করেন। ম্যাগাজিনে প্রায়শই বিতর্কিত, উস্কানিমূলক বিষয়বস্তু থাকত। ম্যাগাজিনে ইতালো কালভিনো, লুচানো বিয়ানচার্দি, কার্লো লেভি, আলবের্তো বেভিলাকুয়া, জুসেপ্পে বের্তো, মার্কো পান্নেল্লা, জান কার্লো ফুস্কো, মার্চেল্লো মার্কেসি, কাল্লিস্ত্রো কোসুলিচ প্রভৃতিগণ লিখেছেন। ১৯৬৩ সালের জুনে এটি *এবিসি দেই রাগাচ্চি* নামে একটি পরিপূরক কমিকস ম্যাগাজিন চালু করে, যার ৯৭ টি সংখ্যা বের হয়েছিল এবং ১৯৬৫ সালের অক্টোবরে এর প্রকাশনা শেষ হয়। 

১৯৭০-এর দশকের দ্বিতীয়ার্ধে ম্যাগাজিনের প্রচলন হ্রাস পেতে শুরু করে, এবং ১৯৭৭ সালে পর্যন্ত আট শতাধিক ইস্যু প্রকাশিত হবার পর *এবিসি* বন্ধ হয়ে যায়। ১৯৮০ এবং ২০০১ সালে ম্যাগাজিনটি পুনরুত্থানের প্রচেষ্টা করা হয়েও তা স্থায়ী হয় নি।

আরো দেখুন
---------

* ইতালির পত্রিকার তালিকা

তথ্যসূত্র
---------

1. 1 2 3  Gianni Bono। "ABC"। *Guida al fumetto italiano*। Epierre, 2003। পৃষ্ঠা 20–1।
2. ↑  Filippo Ceccarelli (৩০ জানুয়ারি ১৯৯৪)। "Pannella, la pillola, Braibanti e il divorzio"। *রেডিও রাদিকালে*। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৬।
কর্নেল **মুনীন্দ্র নাথ রায়**, এসসি, ওয়াইএসএম **(এম. এন. রায়** নামেও পরিচিত) ছিলেন গোর্খা রাইফেলসের একজন ভারতীয় সেনা কর্মকর্তা। তিনি তাঁর বিশিষ্ট সেবার জন্য ভারতের তৃতীয় সর্বোচ্চ শান্তিকালীন বীরত্ব পুরস্কার শৌর্য চক্র এবং যু্দ্ধ সেবা পদকে ভূষিত হন।

জীবনের প্রথমার্ধ
----------------

এম. এন. রায় ছিলেন উত্তরপ্রদেশের গাজীপুরের বাসিন্দা। তিনি তাঁর তিন ভাইয়ের মধ্যে সবার ছোট ছিলেন। তাঁর বড় ভাই লেফটেন্যান্ট কর্নেল ডি. এন. রায় ভারতীয় সেনাবাহিনীর গোর্খা রেজিমেন্টের একজন কর্মকর্তা। তাঁর দ্বিতীয় বড় ভাই ওয়াই. এন. রায় কেন্দ্রীয় রিজার্ভ পুলিশ বাহিনীতে একজন কর্মকর্তা। সেপ্টেম্বর, ১৯৯৭ সালে এম. এন. রায় ২/৯ গোর্খা রাইফেলস দিয়ে ভারতীয় সেনাবাহিনীতে কমিশন লাভ করেন।

সামরিক পেশা
-----------

তিনি তাঁর নেতৃত্ব, দুর্দান্ত সাহস এবং সাহসী কর্মের জন্য পরিচিত ছিলেন। মে ২০১৩ এর মধ্যে, কর্নেল এম. এন. রায় ৪২ রাষ্ট্রীয় রাইফেলসের কমান্ড গ্রহণ করেন। 

**যুদ্ধ সেবা পদক**

২০১৫ সালে প্রজাতন্ত্র দিবসের প্রাক্কালে ২০১৪ সালে দক্ষিণ কাশ্মীরে জঙ্গিদের সঙ্গে বন্দুকযুদ্ধসহ অপারেশনের পরিকল্পনা ও পরিচালনায় অবদানের জন্য কর্নেল রায়কে যুদ্ধ সেবা পদক দ্বারা ভূষিত হন। 

**শৌর্য চক্র**

২৭ জানুয়ারি ২০১৫ তারিখে ইউনিট ত্রালের একটি গ্রামে সন্ত্রাসীদের উপস্থিতি সম্পর্কে তথ্য পেয়েছিল। তথ্য পাওয়ার পর নিরাপত্তা বাহিনী একটি অভিযান চালানোর সিদ্ধান্ত নেয়। যা ছিল সেনা, সিআরপিএফ এবং পুলিশের যৌথ অভিযান।

সন্ত্রাসীরা একটি বাড়িতে লুকিয়ে ছিল। বাড়িটি শীঘ্রই নিরাপত্তা বাহিনী ঘিরে ফেলে। জঙ্গিরা গুলি চালাতে শুরু করে। সন্ত্রাসীদের একজনের বাবা ও ভাই অ্যাসল্ট টিমকে জানিয়েছিলেন যে তারা আত্মসমর্পণ করবে। কর্নেল রায় আর্মি ডিকোরিং অফ উইনিং হার্টস অ্যান্ড মাইন্ডস অনুসরণ করেন। তিনি জঙ্গিদের আত্মসমর্পণের সুযোগ দেওয়ার সিদ্ধান্ত নেন। পালানোর জন্য জঙ্গিরা গুলি চালাতে শুরু করে। এই অভিযানে দুই জঙ্গি নিহত হয়। কিন্তু প্রচণ্ড গুলির বিনিময়ের সময় কর্নেল এম. এন. রায় গুরুতর আহত হন এবং পরে তিনি আহত হয়ে শহীদ হন।। কর্নেল এম. এন. রায় তাঁর সাহসিকতার জন্য মরণোত্তর ভাবে শৌর্য চক্র দ্বারা ভূষিত হন।

ব্যক্তিগত জীবন
--------------

কর্নেল এম. এন. রায়ের স্ত্রী প্রিয়াঙ্কা, কন্যা আলকা ও রিচা এবং ছেলে আদিত্য দ্বারা জীবিত আছেন। কর্নেল এম. এন. রায়ের অন্ত্যেষ্টিক্রিয়ায়, তার ১১ বছর বয়সী কন্যা অলকা গোর্খা রেজিমেন্টের যুদ্ধ ধ্বনি, আয়ো গুর্খালি! দিয়ে তার পিতাকে বিদায় জানিয়ে জাতিকে গর্বিত করেছিলেন।  এই ঘটনাটি ২০১৯ সালের বলিউড ছবি উরি: দ্য সার্জিক্যাল স্ট্রাইকেও চিত্রিত হয়েছিল।

তথ্যসূত্র
---------

1. ↑  "Col MN Rai"। *Honourpoint*। ৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০২১।
2. ↑  "Colonel MN Rai"। *News 18*।
3. ↑  "Pay your tribute to martyr Col M N Rai"। *India Today*।
4. ↑  "Col MN Rai at the Last Post"। *Indian Defence Review*।
5. ↑  "Colonel MN Rai, who received gallantry medal on R-Day, killed in J-K encounter"। *Hindustan Times*।
6. ↑  "Colonel MN Rai died in gunbattle in Jammu and Kashmir, a day after receiving gallantry medal on Republic Day"। *India Today*।
7. ↑  "India Salutes Colonel MN Rai, Braveheart Killed in Kashmir"। *NDTV*। [*স্থায়ীভাবে অকার্যকর সংযোগ*]
8. ↑  "A Gorkha battle cry, tears and memories at Col Rai's funeral"। *Indian Express*।
9. ↑  "Tearful but proud daughter salutes braveheart Col MN Rai"। *Times of India*।
**উপেন্দ্র নাথ বিশ্বাস** একজন ভারতীয় বাঙালি রাজনৈতিক ব্যক্তিত্ব এবং সিভিল সার্ভেন্ট। ২০১১ সালে তিনি বাগদা বিধানসভা কেন্দ্র থেকে ভোটে জিতে পশ্চিমবঙ্গ বিধানসভার সদস্য হন এবং প্রথম তৃণমূল কংগ্রেস সরকারে তিনি অনগ্রসর শ্রেণীকল্যাণ দপ্তরের মন্ত্রী হন।

প্রথম জীবন
----------

উপেন বিশ্বাস ১৯৪২ সালের যশোরের এক নমশুদ্র পরিবারে জন্মগ্রহণ করেন এবং তিনি আম্বেদকারের আদর্শ মেনে চলতেন। তিনি কলকাতা বিশ্ববিদ্যালয় থেকে সমাজবিদ্যা বিষয়ে পিএইচডি অর্জন করেন। পরবর্তীকালে উপেন্দ্রনাথ বিশ্বাস বৌদ্ধ ধর্ম গ্রহণ করেন।

চাকরি জীবন
----------

উপেন বিশ্বাস ১৯৬৮ সালে একজন আইপিএস অফিসার হিসাবে পশ্চিমবঙ্গ পুলিশে যোগদান করেন। পদোন্নতি ঘটতে ঘটতে উপেন বিশ্বাস সিবিআই জয়েন্ট ডিরেক্টর পদে উন্নীত হন। এই পদে থাকাকালীন তিনি বিহারের পশুখাদ্য কেলেঙ্কারিতে বিহারের প্রাক্তন মুখ্যমন্ত্রী লালুপ্রসাদ যাদব কে গ্রেপ্তার করেন।

রাজনৈতিক জীবন
-------------

উপেন বিশ্বাস ২০১১ বিধানসভা নির্বাচনে বাগদা বিধানসভা কেন্দ্র থেকে ফরওয়ার্ড ব্লক প্রার্থী মৃণালকান্তি শিকদার কে হারিয়ে বিধায়ক নির্বাচিত এবং পশ্চিমবঙ্গ সরকারের অনগ্রসর শ্রেণীকল্যাণ দপ্তরের মন্ত্রীও হন। পরবর্তীতে ২০১৬ সালের বিধানসভা নির্বাচনে উপেন বিশ্বাস জাতীয় কংগ্রেস প্রার্থী দুলাল চন্দ্র বরের কাছে পরাজিত হন।

তথ্যসূত্র
---------

1. ↑  "'Bengal Hasn't Produced A Jagjivan Ram Or Even A Mayawati'"। । সংগ্রহের তারিখ ২০২০-০৬-১৫।  `|ওয়েবসাইট=` এ বহিঃসংযোগ দেয়া (সাহায্য)
2. ↑  "Cbi Blasted For Scuttling Fodder Scam Probe"। *Business Standard*। অক্টোবর ৫, ১৯৯৬। সংগ্রহের তারিখ ২০১৩-০৫-১৯।
3. ↑  "A CBI Director's shady past"। *Niti Central*। এপ্রিল ২৭, ২০১৩। জুন ১, ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৯।
4. ↑  "Mamata allots portfolios, keeps key ministries"। *IBN Live*। ২৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২০।
5. ↑  "All the Didi's men"। *India Today*।
**উত্তর রাঙ্গুনিয়া ডিগ্রি কলেজ** বাংলাদেশের চট্টগ্রাম জেলার একটি শিক্ষাপ্রতিষ্ঠান। এটি ১৯৮৩ সালে প্রতিষ্ঠিত হয়। এই কলেজে প্রায় ১০০০ শিক্ষার্থী পড়াশোনা করে। কলেজটি বর্তমানে জাতীয় বিশ্ববিদ্যালয় কতৃর্ক স্বীকৃত রয়েছে।

অবকাঠামো
--------

কলেজে দুইটি একাডেমিক ভবন, একটি দুই তলার প্রশাসনিক ভবন, এবং একটি ক্যান্টিন আছে। এছাড়াও কলেজের সামনে একটি খেলার মাঠ রয়েছে।

উত্তর রাংগুনিয়া ডিগ্রি কলেজ প্রশাসনিক ভবন
উত্তর রাংগুনিয়া ডিগ্রি কলেজ ক্যান্টিন
উত্তর রাংগুনিয়া ডিগ্রি কলেজ একাডেমি ভবন

শিক্ষা কার্যক্রম
----------------

এই ডিগ্রি কলেজে ইন্টারমিডিয়েট ক্লাস চালু রয়েছে। ইন্টারমিডিয়েট ক্লাসে বিজ্ঞান, মানবিক ও কলা শাখায় পাঠদান করা হয়। কলেজটি হতে প্রতি বছর এইচএসসি পরীক্ষা এবং জাতীয় বিশ্ববিদ্যালয়ের অধীনে ডিগ্রি পরীক্ষায় ভালো ফলাফল অর্জন করছে। 

এই কলেজের প্রাক্তন ছাত্ররা চুয়েট, রুয়েট, বুয়েট, মেডিকেল, ঢাবি, চবি-র মতো সবচেয়ে মর্যাদাপূর্ণ এবং স্বনামধন্য শিক্ষা প্রতিষ্ঠান থেকে স্নাতক হওয়ার পরে দেশে এবং বিদেশে অবদান রাখছে। 

বর্তমানে এই কলেজের অনেক মেধাবী শিক্ষার্থীও এই ধরনের সবচেয়ে মর্যাদাপূর্ণ এবং নামী শিক্ষা প্রতিষ্ঠানে অধ্যয়ন করছে।

আরও দেখুন
---------

তথ্যসূত্র
---------

1. ↑  Arjo, Suprity (২০২২-০৪-০১)। "স্বাধীনতার সূবর্ণজয়ন্তী উদযাপন"। *দৈনিক পূর্বদেশ*। সংগ্রহের তারিখ ২০২২-১০-০৯। [*স্থায়ীভাবে অকার্যকর সংযোগ*]
2. ↑  "উত্তর রাঙ্গুনিয়া ডিগ্রি কলেজের প্রতিষ্ঠাতা ও দাতাদের সম্মাননা"। *ঢাকা টাইমস*। সংগ্রহের তারিখ ২০২২-১০-০৯।
3. ↑  Editor, News (২০২২-০৮-২২)। "উত্তর রাঙ্গুনিয়া ডিগ্রি কলেজে রোটারি সাহিত্য ও সাংস্কৃতিক প্রতিযোগিতা অনুষ্ঠিত"। *dailynaboday.com* (ইংরেজি ভাষায়)। ২০২২-১০-১০ তারিখে মূল থেকে আর্কাইভ করা। সংগ্রহের তারিখ ২০২২-১০-১০।

বহিঃসংযোগ
---------
**এভরি বড় মসজিদ** (ফরাসি: Grande Mosquée d'Évry) ফ্রান্সের ইভ্রি-কুরকুরোনেস, ইসোঁসে অবস্থিত একটি মসজিদ। মসজিদটির নির্মাণকাজ ১৯৮৭ সালে শুরু হয় এবং ১৯৯৫ সালে শেষ হয়। মসজিদটি ফ্রান্সের বৃহত্তম মসজিদগুলোর মধ্যে একটি, যেখানে প্রায় ৪ হাজার জন একত্রে নামাজ আদায় করতে পারে।

ইতিহাস
------

১৯৮০-এর দশকে, ফ্রান্সে মুসলমানদের সংখ্যা বৃদ্ধি পাওয়ায় একটি বড় মসজিদের প্রয়োজন দেখা দেয়। ১৯৮৭ সালে, ইভ্রি-কুরকুরোনেস পৌরসভা মসজিদ নির্মাণের জন্য স্থান নির্ধারণ করে। মসজিদটির নির্মাণকাজ ১৯৮৭ সালে শুরু হয় এবং ১৯৯৫ সালে শেষ হয়।

মসজিদটি ফরাসি সরকার এবং মুসলিম সম্প্রদায়ের দ্বারা অর্থায়িত হয়েছিল। মসজিদের নকশাটি ফরাসি স্থপতি ডোনাল্ড বোর্দেট দ্বারা তৈরি করা হয়েছিল।

স্থাপত্য
--------

এভরি বড় মসজিদ একটি আধুনিক স্থাপত্যশৈলীতে নির্মিত। মসজিদের ভিত্তি একটি বৃত্তের উপর। মসজিদের মিনারটি ১৫ মিটার উঁচু। মসজিদের অভ্যন্তরে একটি বৃহৎ নামাজের হল রয়েছে, যা বিভিন্ন ধর্মীয় অনুষ্ঠানের জন্য ব্যবহৃত হয়। এছাড়াও মসজিদে একটি পাঠাগার, একটি কনফারেন্স হল এবং একটি সাংস্কৃতিক কেন্দ্র রয়েছে। মসজিদের দেয়ালগুলি মার্বেল দিয়ে আবৃত এবং ছাদটি কাঠের তৈরি। মসজিদের মেঝেতে একটি বিশাল কার্পেট রয়েছে।

সাংস্কৃতিক কেন্দ্র
------------------

এভরি বড় মসজিদের সাথে একটি সাংস্কৃতিক কেন্দ্র রয়েছে। সাংস্কৃতিক কেন্দ্রটি বিভিন্ন ধর্মীয়, সামাজিক এবং সাংস্কৃতিক অনুষ্ঠানের আয়োজন করে। সাংস্কৃতিক কেন্দ্রে একটি পাঠাগার, একটি কনফারেন্স হল এবং একটি শিশুদের খেলার ঘর রয়েছে।

তথ্যসূত্র
---------

1. ↑  "Grande mosquée d'Evry-Courcouronnes – Site Officiel" (ফরাসি ভাষায়)। সংগ্রহের তারিখ ২০২৩-০৯-২০।

উইকিমিডিয়া কমন্সে **এভরি বড় মসজিদ** সংক্রান্ত মিডিয়া রয়েছে।

| * দে
* স
ফ্রান্সের মসজিদ |
| --- |
| Yavuz Sultan Selim Mosque, Mannheim | 
* প্যারিসের বড় মসজিদ
* লিওঁর বড় মসজিদ
* অ্যাভরির বড় মসজিদ
* বেসানকন সুন্না মসজিদ
* পুয়াতির বড় মসজিদ
* মুলহাউসের বিলাল মসজিদ
* স্ট্রাসবুর্গের বড় মসজিদ

* খালিদ ইবনে আল ওয়ালিদ মসজিদ, প্যারিস
* উসমান মসজিদ, ভিলইউর্বান

 | Flag of France |
| 
* বিষয়শ্রেণী
* ফ্রান্সে ইসলাম
* দেশ অনুযায়ী মসজিদ

 |
**উত্তর সাতকানিয়া জাফর আহমেদ চৌধুরী কলেজ** হলো বাংলাদেশের চট্টগ্রাম জেলার সাতকানিয়া উপজেলার একটি শিক্ষাপ্রতিষ্ঠান।

অবস্থান
-------

উত্তর সাতকানিয়া জাফর আহমেদ চৌধুরী কলেজ চট্টগ্রাম জেলার সাতকানিয়া উপজেলার উত্তর সাতকানিয়ার নলুয়া ইউনিয়নের চট্টগ্রাম-কক্সবাজার মহাসড়কের পাশে অবস্থিত।

অবকাঠামো
--------

উত্তর সাতকানিয়া জাফর আহমেদ চৌধুরী কলেজ ৩.৫ একর জায়গার ওপর প্রতিষ্ঠিত।এখানে দুইটি পাকা একাডেমিক ভবন রয়েছে। এছাড়াও, বায়ান্নর ভাষা আন্দোলনের শহীদদের স্মরণে নির্মিত হয়েছে শহীদ মিনার।

ইতিহাস
------

উত্তর সাতকানিয়া জাফর আহমেদ চৌধুরী কলেজ জাফর আহমেদ চৌধুরী কর্তৃক ১৯৮৪ সালে প্রতিষ্ঠিত হয়।

শিক্ষা কার্যক্রম
----------------

জাফর আহমেদ চৌধুরী কলেজে বর্তমানে একাদশ-দ্বাদশ শ্রেণীতে ব্যবসায় শিক্ষা ও মানবিক শাখায় শিক্ষা কার্যক্রম চালু রয়েছে। পাশাপাশি অনার্স পর্যায়ের নিম্নোক্ত কোর্সসমূহ চালু রয়েছে।

* বি.এ
* বি.বি.এস
* বি.এস.এস

ব্যবস্থাপনা
-----------

কলেজটি পরিচালনার জন্য প্রতিষ্ঠাতা জাফর আহমদ চৌধুরীর স্ত্রী ও বাংলাদেশ মহিলা আওয়ামীলীগের কেন্দ্রীয় কমিটির সদস্য হাসিনা জাফরকে সভাপতি করে একটি কলেজ পরিচালনা পর্ষদ রয়েছে।

তথ্যসূত্র
---------

1. 1 2  উত্তর সাতকানিয়া জাফর চৌধুরী কলেজ[*স্থায়ীভাবে অকার্যকর সংযোগ*]
2. 1 2 3  "জাফর আহমেদ চৌধুরী কলেজে অভিভাবক সমাবেশ"। www.dainikpurbokone.net। সংগ্রহের তারিখ ২০১৮-১১-০৬। [*স্থায়ীভাবে অকার্যকর সংযোগ*]
3. ↑  "কলেজের তালিকা" (XLS)। *Secondary and Higher Education Division*। ২০১৬। সংগ্রহের তারিখ ১৭ আগস্ট ২০১৭।
4. 1 2 3  "Uttar Satkaniya Jafar Ahmed Chowdury College"। *nubd.info*। সংগ্রহের তারিখ ২০২০-১০-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "'জাফর আহমদ চৌধুরী নারী শিক্ষার উন্নয়নে ভূমিকা রেখেছেন'"। দৈনিক প্রথম আলো। সংগ্রহের তারিখ ২৮ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* সাতকানিয়া সরকারি কলেজ
**ঊর্ধ্ব অস্ট্রিয়া** (জার্মান: Oberösterreich, উচ্চারণ [ˈoːbɐˌʔøːstɐʀaɪ̯ç] (শুনুনⓘ), Austro-Bavarian: *Obaöstarreich*) অস্ট্রিয়ার নয়টি রাজ্যের অন্যতম। এর রাজধানী লিনৎস। ঊর্ধ্ব অস্ট্রিয়ার সাথে জার্মানি এবং চেক প্রজাতন্ত্রের আন্তর্জাতিক সীমানা রয়েছে। এছাড়া অস্ট্রিয়ার লোয়ার অস্ট্রিয়া, স্টিরিয়া এবং সলজবুর্গ রাজ্যগুলোড় সাথেও সীমানা রয়েছে। ঊর্ধ্ব অস্ট্রিয়ার ভৌগোলিক আয়তন, ১১,৯৮২ বর্গ কিলোমিটার এবং জনসংখ্যা ১.৪৩৭ মিলিয়ন। আয়তনের দিক থেকে এটি অস্ট্রিয়ার চতুর্থ বৃহত্তম এবং জনসংখ্যা দিক থেকে তৃতীয়।

ইতিহাস
------

ঊর্ধ্ব অস্ট্রিয়া দীর্ধকাল পুণ্য রোমান সাম্রাজ্যের অন্যতম রাজ্য ডাচি অব স্টিরিয়ার অধীনে ছিল। ১৩শ শতক থেকেই ইন্স নদীর তীরে অবস্থিত অন্যতম বৃহৎ জনবসতি ছিল ঊর্ধ্ব অস্ট্রিয়ায়। তবে ‘ঊর্ধ্ব অস্ট্রিয়া’ নামটির প্রথম ব্যবহার ঘটে ১২৬৪ সালে।
১৪৯০ সালে পুণ্য রোমান সাম্রাজ্যের অধীনে থাকাকালে ঊর্ধ্ব অস্ট্রিয়া স্বায়ত্তশাসন লাভ করে। ১৫৫০ পর্যন্ত অঞ্চলটিতে প্রোটেসট্যান্টদের আধিক্য ছিল। ১৫৬৪ সালে লোয়ার অস্ট্রিয়া এবং বোহেমিয়ান অঞ্চলগুলোর সাথে ঊর্ধ্ব অস্ট্রিয়া পূণ্য রোমান সাম্রাজ্যের সম্রাট দ্বিতীয় ম্যাক্সিমিলানের শাসনে চলে যায়। ১৭শ শতকের প্রথমাংশে ঊর্ধ্ব অস্ট্রিয়া কয়েক বছর বাভারিয়ার অধীনে ছিল।

ন্যাপোলিয়নিক যুদ্ধে ঊর্ধ্ব অস্ট্রিয়া ফরাসি সেনাবাহিনীর দখলে চলে যায়। ১৯১৮ সালে অস্ট্রিয়া-হাঙ্গেরির পতন ঘটলে ঊর্ধ্ব অস্ট্রিয়ার নামকরণ হয় ওবেরুসটেরাইখ। অ্যাডলফ হিটলার-এর জন্ম ঊর্ধ্ব অস্ট্রিয়ার ব্রাউনআউ আম ইন শহরে। ১৯৪৫ সালে দ্বিতীয় বিশ্বযুদ্ধোত্তর সময়ে ঊর্ধ্ব অস্ট্রিয়ার একাংশ যুক্তরাষ্ট্রের এবং অপর অংশ সোভিয়েত পরাশক্তির অধীনে ছিল।

বর্তমানে ঊর্ধ্ব অস্ট্রিয়া, অস্ট্রিয়ার শীর্ষস্থানীয় অর্থনৈতিক অঞ্চল। দেশটির মোট রপ্তানি পণ্যের এক-চতুর্থাংশ ঊর্ধ্ব অস্ট্রিয়ায় উৎপাদিত হয়।

প্রশাসনিক অঞ্চল
---------------

OberösterreichLänd Bezirke  

ঐতিহ্যগতভাবে ঊর্ধ্ব অস্ট্রিয়াতে চারটি অঞ্চল রয়েছে: হাউসরুকফিরটেল, ইনফিরটেল, মুলফিরটেল এবং ট্রাউনফিরটেল। প্রশাসনিকভাবে ঊর্ধ্ব অস্ট্রিয়ায় ১৫টি জেলা রয়েছে।

তথ্যসূত্র
---------

1. ↑  Upper Austria Technology and Marketing Company। "Upper Austria in figures"। ২০১৪-০৫-০৩ তারিখে মূল থেকে আর্কাইভ করা। সংগ্রহের তারিখ ২০১৪-০৫-০৩।

বহিঃসংযোগ
---------


উইকিমিডিয়া কমন্সে **ঊর্ধ্ব অস্ট্রিয়া** সংক্রান্ত মিডিয়া রয়েছে।

 
ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় ***Austria, Upper*** নিবন্ধ তথ্য রয়েছে।
* (জার্মান) সরকারি ওয়েবসাইট

| * দে
* স
 অস্ট্রিয়ার রাজ্য  |
| --- |
|  বুর্গেনলান্ড •  কের্ন্‌টেন •  নিম্ন অস্ট্রিয়া •  জালৎসবুর্গ
 •  Styria •  Tyrol •  ঊর্ধ্ব অস্ট্রিয়া •  ভিয়েনা •  Vorarlberg |
উবাদা ইবনে সামিত ইসলামের প্রথম ধর্মান্তরিতদের মধ্যে ছিলেন। তিনি মদীনার খাজরায গোত্রের অন্তর্ভুক্ত ছিলেন এবং আকাবার প্রথম বাইয়াতে (প্রতিশ্রুতিতে) নবীর প্রতি অনুগত হয়েছিলেন এমন বারোজন মদীনাবাসীর মধ্যে একজন ছিলেন। আকাবার দ্বিতীয় বাইয়াতেও উবাদা সত্তর জন পুরুষ ও দু’জন মহিলার অন্তর্ভুক্ত ছিলেন যারা আল্লাহর নবীকে প্রতিশ্রুতি দিয়েছিলেন। তিনি খাজরায গোত্রের সালিম পরিবারের অন্তর্ভুক্ত ছিলেন।

পরিচিতি
-------

বাড়ি মদীনার বাইরে কিউবার নিকটবর্তী পশ্চিম পার্বত্য অঞ্চলে ছিল। বনু সালিমের অনেক দুর্গ ছিল যার নাম আতম কাওয়াফিল। রাসূল সাল্লাল্লাহু আলাইহি ওয়া সাল্লাম আকাবার শেষ বাইয়াতের পরে তাকে কাওয়াফিলের প্রধান  বানিয়েছিলেন।

তিনি একবার বর্ণনা করেন যে, আকাবাতে যখন প্রথমবারের জন্য আনুগত্যের অঙ্গীকার গৃহীত হয়েছিল তখন এগারো জন উপস্থিত ছিলেন। তিনি বলেন যেহেতু জিহাদ বাধ্যতামূলক ছিল না, তাই পুরুষদের অঙ্গীকারও নারীদের সমান ছিল। তারা প্রতিশ্রুতি দিয়েছিল যে তারা আল্লাহর সাথে কাউকে অংশীদার করবে না, তারা চুরি করবে না, ব্যভিচার করবে না, যে মিথ্যা অপবাদে জড়াবে না (তাদের সন্তানকে অন্যের বলে দাবি করে), যে তারা তাদের শিশুদেও হত্যা করবে না এবং তারা নবীকে অমান্য করবে না।

তথ্যসূত্র
---------

1. ↑  Sebag Montefore, Simon (২০১২)। *Jerusalem: The Biography*। Pustaka Alvabet। পৃষ্ঠা 226। আইএসবিএন 6029193023। সংগ্রহের তারিখ ২৭ জানুয়ারি ২০২০।
2. ↑  *Abd Allah ibn Rawaahah*, Islamic council, ২০০৬-০৬-৩০ তারিখে মূল থেকে আর্কাইভ করা উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
3. ↑  "The Second 'Aqabah Pledge", *The Sealed Nectar*, Sunni path উদ্ধৃতি টেমপ্লেট ইংরেজি প্যারামিটার ব্যবহার করেছে (link) .
পৌরাণিক মতে **ঊষা** ছিল প্রাচীণ শোণিতপুরের (বৰ্তমান তেজপুর) রাজা বাণাসুরের কন্যা, শ্ৰীকৃষ্ণের নাতি অনিরুদ্ধর পত্নী ও চিত্ৰলেখার সখী।

কিংবদন্তি
---------

পুরাণ অনুসারে, ঊষা ছিল প্রাচীন শোণিতপুর (বর্তমান তেজপুর) রাজ্যের শক্তিশালী অসুর রাজা বাণাসুরের পরম রূপবতী কন্যা। বাণাসুর ছিল শিবের এক মহান ভক্ত এবং তার ১০০০টি বাহু ছিল। ঠিক তার বাবার মত ঊষাও শিব ও পার্বতীর ভক্ত ছিল। একবার সে পার্বতীকে জিজ্ঞাসা করেছিল যে তার স্বামী কে হবে। পার্বতী জবাব দিয়েছিল যে "বৈশাখ মাসে একজন ব্যক্তি তোমার স্বপ্নে হাজির হবে এবং সেই হবে তোমার স্বামী।"

একদিন স্বপ্নে এক যুবক রাজকুমারকে দেখে ঊষা তার প্রেমে পড়ে যায়। সেই রাজপুত্রটি ছিল শ্রীকৃষ্ণের নাতি এবং প্রদ্যুম্নের পুত্র অনিরুদ্ধ। ঊষার সখী চিত্রলেখা অতিপ্রাকৃত শক্তির মাধ্যমে অনিরুদ্ধকে দ্বারকা থেকে অপহরণ করে ঊষার কাছে নিয়ে আসে।

এটি জানতে পেরে কৃষ্ণ একটি বিশাল সেনাবাহিনী নিয়ে এসে বাণাসুরের রাজ্য শোণিতপুর আক্রমণ করেন। বাণও কৃষ্ণের সেনাবাহিনীকে সমান শক্তিতে আক্রমণ করেছিল, কিন্তু সে শ্রীকৃষ্ণের সামনে শক্তিহীন বোধ করতে শুরু করে। এরপর সে শিবকে তার পক্ষ নেওয়ার জন্য উৎসাহিত করেছিল। ওই মুহুর্তে শিব কৃষ্ণের বিরুদ্ধে যুদ্ধে যোগ দিয়েছিলেন কারণ তিনি বাণাসুরকে সুরক্ষার প্রতিশ্রুতি দিয়েছিলেন। কৃষ্ণ নিজে শিবকে এমন অস্ত্র নিক্ষেপ করেছিলেন যা শিবকে ঘুম পাড়িয়ে দিয়েছিল। এর পর কৃষ্ণ বাণের সহস্র হস্ত এক এক করে কেটে ফেলেছিলেন। কৃষ্ণ সুদর্শনচক্রের নিক্ষেপ করে বাণের মাথা বিচ্ছিন্ন করতে উদ্যত হলে শিব নিদ্রা থেকে জাগ্রত হন ও কৃষ্ণের নিকটে এসে বাণের জীবন বাঁচাতে বলেন। এর পর কৃষ্ণ বাণকে ক্ষমা করেছিলেন।

যুদ্ধের পরে ঊষা অনিরুদ্ধকে বিয়ে করেছিল। পরে সে বজ্র নামে এক পুত্র সন্তানের জন্ম দেয়। তবে তাকে কখনও কখনও অনিরুদ্ধের প্রথম স্ত্রী রোচনার পুত্র হিসাবে উল্লেখ করা হয়।

পুনর্জন্ম
---------

শিব পুরাণ মতে, ঊষা ও অনিরুদ্ধ পরবর্তী জীবনে বেহুলা ও লখিন্দর রূপে পুনর্জন্ম নিয়েছিল এবং তারা পুনরায় বিবাহ করেছিল।

চিত্রশালা
---------

* ঊষার সঙ্গে অনিরুদ্ধঊষার সঙ্গে অনিরুদ্ধ
* ঊষার স্বপ্নে অনিরুদ্ধঊষার স্বপ্নে অনিরুদ্ধ
* তেজপুরের অগ্নিগড়ে থাকা হরি-হর যুদ্ধের বর্ণনাত্মক ভাস্কর্যতেজপুরের অগ্নিগড়ে থাকা হরি-হর যুদ্ধের বর্ণনাত্মক ভাস্কর্য

তথ্যসূত্র
---------

1. ↑  *Fables and Folk-tales of Assam* (ইংরেজি ভাষায়)। Firma KLM। ১৯৯৮।
2. ↑  Chaturvedi, B. K. (২০১৭-০১-০২)। *Vishnu Puran* (ইংরেজি ভাষায়)। Diamond Pocket Books Pvt Ltd। আইএসবিএন 978-93-5083-749-8।
3. ↑  Bhagat, Dr S. P. (২০১৬-০৯-১৮)। *Shrimad Bhagavata Purana* (ইংরেজি ভাষায়)। Lulu Press, Inc। আইএসবিএন 978-1-365-40462-7। [*স্থায়ীভাবে অকার্যকর সংযোগ*]
4. ↑  Bhandari, C. M. (১৯৯৫)। *Saving Angkor* (ইংরেজি ভাষায়)। White Orchid Press। আইএসবিএন 978-974-89229-4-2।
5. ↑  Dalal, Roshen (২০১৪-০৪-১৮)। *Hinduism: An Alphabetical Guide* (ইংরেজি ভাষায়)। Penguin UK। আইএসবিএন 978-81-8475-277-9।
6. ↑  McDaniel, June (২০০৪-০৮-০৫)। *Offering Flowers, Feeding Skulls: Popular Goddess Worship in West Bengal* (ইংরেজি ভাষায়)। Oxford University Press। আইএসবিএন 978-0-19-029056-6।
**এম. শ্রীশা** হলেন একজন ভারতীয় তামিল নেপথ্য সঙ্গীতশিল্পী (প্লেব্যাক গায়ক) এবং একজন রাজ্য স্তরের শ্যুটিং চ্যাম্পিয়ন। তিনি তামিলনাড়ুর কোয়েম্বাটুর থেকে এসেছেন।

প্রাথমিক জীবন এবং শিক্ষা
------------------------

শ্রীশার মাতা ও পিতার নাম যথাক্রমে মণিমেখলাই মোহন এবং এস. মোহনদাস, তাঁরা এসএসভিএম শিক্ষা প্রতিষ্ঠানের সঙ্গে যুক্ত। শ্রীশা শৈশবেই, ৮ বছর বয়স থেকে গান শেখা শুরু করেছিলেন। তিনি মেট্টুপালায়মের শ্রী সরস্বতী বিদ্যা মন্দিরে (এসএসভিএম শিক্ষা প্রতিষ্ঠান) পড়াশোনা করেছেন। তিনি তাঁর প্রথম অ্যালবাম প্রকাশ করার সুযোগ পান সুরকার ধীনার সাথে এবং এরপর তিনি একাধিক অ্যালবাম প্রকাশ করেন। শ্রীশা ভ্যাঙ্কুভারের ইউনিভার্সিটি অফ ব্রিটিশ কলাম্বিয়ায় শিল্পোদ্যোগ বিষয়ে বি কম করেছেন।

কর্মজীবন
--------

শ্রীশা তাঁর প্রথম গানের অ্যালবাম - *পুঠিয়া ভারতী* - প্রকাশ করেছিলেন ১৫ বছর বয়সে, এটি সুব্রামনিয়া ভারতীর কবিতার উপর ভিত্তি করে তৈরি হয়েছিল। তিনি তাঁর দ্বিতীয় অ্যালবাম *অষ্টমালা* এবং তারপরে *শ্রীগদীপেন* নামে তৃতীয় অ্যালবাম প্রকাশ করেছিলেন। তৃতীয় অ্যালবামটি গায়ক-সুরকার শ্রীনিবাসের সাথে যৌথ সহযোগিতায় প্রকাশ পেয়েছিল। তাঁর সর্বশেষ অ্যালবাম হল *আরুইরে,* যেখানে তিনি গীতিকার মাধন কার্কি এবং সঙ্গীতশিল্পী ধরন কুমারের সহযোগিতায় অ্যালবাম তৈরি করেছেন। একই সময়ে, শ্রীশা শ্যুটিং অনুশীলন করেন এবং অসংখ্য পুরস্কার জিতেছেন। তিনি বর্তমানে শ্যুটিংয়ে মনোযোগ দেবার সিদ্ধান্ত নিয়েছেন এবং অলিম্পিকের জন্য প্রস্তুতি নিচ্ছেন। শ্রীশা বর্তমানে রুহ আর্লি ইয়ারসের সহ-প্রতিষ্ঠাতা এবং এসএসভিএম ইনস্টিটিউশনের শিক্ষা পরিচালক। তিনি কোয়েম্বাটোর শহরে ভারত সরকারের *স্বচ্ছ ভারত* মিশনের অ্যাম্বাসেডর এবং জীবনে সামাজিক দায়বদ্ধতা আনতে এবং মানুষ ও পরিবেশের জন্য ইতিবাচক ফলাফল তৈরিতে সহায়তা করার প্রবক্তা।

পুরস্কার এবং স্বীকৃতি
---------------------

* মাদুরাইতে তামিলনাড়ু স্টেট শ্যুটিং চ্যাম্পিয়নশিপে স্বর্ণপদক এবং জয়
* সাব জুনিয়র এবং মহিলা বিভাগে রাজ্য রেকর্ড।
* পুনেতে ১৬তম অল ইন্ডিয়া কুমার সুরেন্দ্র সিং ইন্টার-স্কুল শ্যুটিং চ্যাম্পিয়নশিপে ১০ মিটার ওপেন সাইট এয়ার রাইফেলে সোনা জেতেন।

তথ্যসূত্র
---------

1. 1 2 3  Jeshi, K. (২০১৮-০১-১৫)। "'Life is a song'"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৪-২৪।
2. ↑  "'Life is a song' Singer Srisha says as she continues to make independent music albums"। সংগ্রহের তারিখ ৩০ মার্চ ২০২৩।
3. 1 2  "Srisha Mohandoss"। সংগ্রহের তারিখ ৩০ মার্চ ২০২৩।
4. ↑  Jeshi, K. (15 January 2018). "'Life is a song'". *The Hindu*. ISSN 0971-751X. Retrieved 24 April 2019.
5. ↑  "An ode to Bharathiyar - Times of India"। *The Times of India* (ইংরেজি ভাষায়)। সংগ্রহের তারিখ ২০১৯-০৪-২৪।
6. ↑  "Girl on song"। *The Hindu* (ইংরেজি ভাষায়)। ২০১৪-০৯-১২। আইএসএসএন 0971-751X। সংগ্রহের তারিখ ২০১৯-০৪-২৪।
7. ↑  Jeshi, K. (15 January 2018). "'Life is a song'". *The Hindu*. ISSN 0971-751X. Retrieved 24 April 2019.
8. ↑  Ramamurthi, Prakash (২০১৩-০২-২৫)। "Excellence is second nature to her"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৪-২৪।
9. ↑  Rozario, Rayan (২০১২-১১-২৯)। "Srisha shoots her way to gold and glory"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৪-২৪।
**মালিয়াক্কাল অ্যান্টনি প্রজুষা** (জন্ম ২০শে মে ১৯৮৭) হলেন কেরালার একজন ভারতীয় ট্র্যাক এবং ফিল্ড অ্যাথলেট যিনি লং জাম্প এবং ট্রিপল জাম্পে প্রতিদ্বন্দ্বিতা করেন। তিনি ১৩.৭২ মিটার দূরত্ব লাফিয়ে ট্রিপল জাম্পে ভারতীয় জাতীয় রেকর্ডটি করেছিলেন। তিনি মায়োখা জনির করা রেকর্ড চার সেন্টিমিটারের ব্যবধানে ভেঙেছিলেন।

প্রাথমিক জীবন
-------------

প্রজুষা ভারতের কেরালা রাজ্যের একটি জেলা ত্রিশুরে ১৯৮৭ সালের ২০শে মে জন্মগ্রহণ করেন।

কর্মজীবন
--------

ট্রিপল জাম্পের জন্য প্রজুষার ব্যক্তিগত সেরা ১৩.৭২ মিটারের রেকর্ডটি ২০১০ সালের ৮ই অক্টোবর, ২০১০ কমনওয়েলথ গেমসের সময় স্থাপিত হয়েছিল। তিনি দু' মাস আগে করা মায়োখা জনির পুরনো রেকর্ডটি চার সেন্টিমিটারের ব্যবধানে ভেঙে দিয়েছিলেন এবং নিজের ব্যক্তিগত সেরার ক্ষেত্রে ১৮ সেমি (৭ ইঞ্চি) -এর উন্নতি করেছিলেন।

দীর্ঘ লম্ফের জন্য তাঁর ব্যক্তিগত সেরা ৬.৫৫ মি স্থাপিত হয়েছিল ২০১০ সালের ৫ই জুন বেঙ্গালুরুতে, দ্বিতীয় ইন্ডিয়ান গ্র্যান্ড প্রিক্সের সময়।

প্রজুষা গত ১০ বছর ধরে স্পোর্টস অথরিটি অফ ইন্ডিয়া (সাই)-এর অধীনে তাঁর কোচ এম এ জর্জের কাছে প্রশিক্ষণ নিচ্ছেন। তিনি ভারতীয় স্পোর্টস অথরিটি অফ ইন্ডিয়ার প্রশিক্ষক এম এ জর্জের অধীনে প্রশিক্ষণ নেন এবং ভারতীয় রেলওয়েতে কাজ করেন।

পুরস্কার
--------

অঞ্জু ববি জর্জ (৬.৮৩ মি), জেজে শোভা (৬.৬৬ মি), এবং প্রমীলা আয়াপ্পার পর তিনি হলেন মাত্র চতুর্থ ভারতীয় মহিলা যিনি ৬.৫০ মি দূরত্ব পার করেছেন। তিনি তাঁর প্রচেষ্টার ফলে স্বর্ণপদক জিতেছিলেন। ২০১০ কমনওয়েলথ গেমসে, প্রজুষা দিল্লিতে ট্র্যাক অ্যান্ড ফিল্ড ইভেন্টের মহিলাদের লং জাম্পে রৌপ্য পদক জিতেছিলেন।

তথ্যসূত্র
---------

1. ↑  "Kavita claims 10,000m bronze"। *The Hindu*। ৯ অক্টোবর ২০১০। ১৩ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "iaaf.org – Athletes – Prajusha Maliakhal A. Biography"। সংগ্রহের তারিখ ৯ অক্টোবর ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  "Prajusha jumps to national mark, agony for Mayookha"। Yahoo! News। ৯ অক্টোবর ২০১০। সংগ্রহের তারিখ ৯ অক্টোবর ২০১০।
4. 1 2  "Setting great goals"। Sportstar। ৩০ মে ২০০৯।
5. ↑  "Prajusha jumps to national mark, agony for Mayookha".
6. ↑  "Maheswary wins triple jump gold"। *The Hindu*। ৫ জুন ২০১০। সংগ্রহের তারিখ ৯ আগস্ট ২০১০।
7. ↑  "Setting great goals".
8. ↑  "Prajusha pockets long jump title"। *Deccan Herald*। ৫ জুন ২০১০। সংগ্রহের তারিখ ৯ অক্টোবর ২০১০।

বহিঃসংযোগ
---------

* এম. এ. প্রজুষার আইএএএফ প্রোফাইল (ইংরেজি)
* WITH A SPRING IN THEIR STEPS...
* Asian Top 10 - 2010

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* বিশ্ব অ্যাথলেটিকস

 |
**এম. কে. সি. এম পাইলট সরকারি উচ্চ বিদ্যালয়** নেত্রকোণা জেলার অন্তর্গত দূর্গাপুর উপজেলার একটি প্রাচীন শিক্ষা প্রতিষ্ঠান।

ইতিহাস
------

এটি দূর্গাপুর উপজেলার প্রাচীন একটি বিদ্যালয়। ১৯১৮ সালে মহারাজা কুমোদচন্দ্রের স্মরণে এই স্কুল প্রতিষ্ঠা করা হয়। শুরুতে এটিতে উচ্চ বর্ণের হিন্দুরা পড়ার সুযোগ পেলেও পরে বৈষম্য নির্মূল হয়। পরবর্তী সময়ে এটিকে সরকারিকরণ করা হয়।

### ভর্তি প্রক্রিয়া

এই বিদ্যালয়ে ৬ষ্ঠ থেকে ১০ম শ্রেণী পর্যন্ত পাঠদান করা হয়। সাধারণত ৬ষ্ঠ শ্রেণীতে ছাত্র ভর্তি করা হয়। আসন খালি থাকা সাপেক্ষে কোন কোন বছর অন্যান্য শ্রেণীতেও ভর্তি করা হয়। ভর্তি পরীক্ষা দিতে কোন আলাদা যোগ্যতার প্রয়োজন হয় না এবং যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়। ১৯৯৮সালের পর থেকে স্কুলটিতে ছাত্রী ভর্তি নেওয়া হয় না।

ইউনিফর্ম ড্রেস
--------------

১৯৬৯ খ্রিস্টাব্দে স্কুলের ছাত্রদের জন্য সর্বপ্রথম ইউনিফর্ম ড্রেস এবং পরিচয়পত্র প্রবর্তন করা হয়। বর্তমান ইউনিফর্ম ড্রেস নিম্নরূপ:

* ফুল হাতা সাদা শার্ট
* কালো রঙের ফুল প্যান্ট
* সাদা মোজা ও কালো জুতা(কেড্স বা পাম্প শু)
* নেভী ব্ল সোয়েটার(শীতকালে)

অবকাঠামো
--------

এই বিদ্যালয়ে একটি বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি ব্যায়ামাগার ও কর্মশালা রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়।

সহশিক্ষা কার্যক্রম
------------------

শিক্ষার্থীরা স্কাউট কার্যক্রমে যুক্ত।

তথ্যসূত্র
---------

1. ↑  "প্রতিষ্ঠা ও নামকরণ"। ১৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৫।

বহিঃসংযোগ
---------
**এ. এইচ. এম. মনিরুজ্জামান** বাংলাদেশ ফরেন সার্ভিসের একজন কূটনীতিক। তিনি ব্রাসেলসে ইউরোপীয় কমিশনে বাংলাদেশ মিশনের প্রধান এবং ২০০৬ সালের সেপ্টেম্বর হতে ২০০৮ সালের ডিসেম্বর পর্যন্ত বেলজিয়াম ও লাক্সেমবার্গের রাষ্ট্রদূত হিসেবে দায়িত্ব পালন করেছেন। তিনি একই সাথে সুইজারল্যান্ডের রাষ্ট্রদূতও ছিলেন।

জীবনী
-----

মনিরুজ্জামান আন্তর্জাতিক সম্পর্ক ও রাষ্ট্রবিজ্ঞান নিয়ে লেখালেখি করেন। তিনি ১৯৭৩ হতে ১৯৭৫ সাল পর্যন্ত লন্ডন স্কুল অফ ইকোনমিক্স অ্যান্ড পলিটিকাল সায়েন্স দ্বারা প্রকাশিত আন্তর্জাতিক সম্পর্ক বিষয়ক জার্নাল *মিলেনিয়ামের* সম্পাদকীয় বোর্ডে কাজ করেছিলেন।
[  ]

শিক্ষা ও প্রশিক্ষণ
------------------

মনিরুজ্জামান ভারতের একটি উচ্চ বিদ্যালয়ে পড়াশোনা করেছিলেন।[] তারপর ১৯৭২ সালে তিনি পাঞ্জাব বিশ্ববিদ্যালয় থেকে প্রথম শ্রেণিতে বি.এ. পাশ করেন। তিনি ১৯৭৫ সালে লন্ডন স্কুল অফ ইকোনমিক্স অ্যান্ড পলিটিকাল সায়েন্সে অর্থনীতির উপর বি.এসসি. ডিগ্রি অর্জন করেন। ১৯৭৬ সালে ইউনিভার্সিটি কলেজ লন্ডন থেকে আন্তর্জাতিক সম্পর্কের উপর এম.এসসি. অর্জন করেন। বাংলাদেশ ফরেন সার্ভিসে যোগদানের পর, তিনি জেনেভা বিশ্ববিদ্যালয়ের গ্র্যাজুয়েট ইন্সটিটিউট অব ইন্টারন্যাশনাল স্টাডিজে যোগ দেন যেখানে তিনি ১৯৮৯ সালে ডিপ্লোমেটিক স্টাডিজের সার্টিফিকেট লাভ করেন। ১৯৮ In সালে তিনি হেগ একাডেমি অফ ইন্টারন্যাশনাল ল এ ইউএন / ইউএনটিআর আন্তর্জাতিক আইন ফেলোশিপের অধীনে আন্তর্জাতিক আইন বিষয়ে একটি পেশাদার কোর্সে অংশ নিয়েছিলেন। তিনি ১৯৮7 সালে ওয়াশিংটনের ওয়ার্ল্ড ব্যাঙ্কের অর্থনৈতিক উন্নয়ন ইনস্টিটিউটে কূটনীতিকদের জন্য আন্তর্জাতিক অর্থনীতি বিষয়ে ইউএন / ইউএনআইটিএআর কোর্সে অংশ নিয়েছিলেন।

পেশাজীবন
--------

বাংলাদেশে ফিরে আসার পর, ১৯৭৭ সালে মনিরুজ্জামান ঢাকা বিশ্ববিদ্যালয়ের আন্তর্জাতিক সম্পর্ক বিভাগের সহকারী অধ্যাপক হিসেবে যোগদান করেন। তিনি সেখানে ১৯৭৯ সালের ফেব্রুয়ারি পর্যন্ত কর্মরত ছিলেন।[] ১৯৭৯ সালে তিনি পররাষ্ট্র মন্ত্রণালয়ে বিভাগীয় কর্মকর্তা হিসাবে নিযুক্ত হন। পরবর্তীতে, ১৯৮১ সালে বাংলাদেশ সিভিল সার্ভিস গঠিত হওয়ার পর তিনি প্রতিষ্ঠানটির বিদেশ বিষয়ক ক্যাডার হিসেবে নিযুক্ত হন। কূটনীতিক কেরিয়ার চলাকালীন মনিরুজ্জামান কলকাতায় বাংলাদেশ উপ-হাইকমিশন, নিউইয়র্কের জাতিসংঘে বাংলাদেশের স্থায়ী মিশন এবং কুয়েত ও প্যারিসে বাংলাদেশের দূতাবাসে কাজ করেছেন। ব্রাসেলসে আসার আগে তিনি Foreignাকায় পররাষ্ট্র মন্ত্রণালয়ের সচিব (বহুপক্ষীয় অর্থনৈতিক বিষয়) হিসাবে দায়িত্ব পালন করছিলেন।[] মনিরুজ্জামান 2000 থেকে 2005 পর্যন্ত জেদ্দায় ইসলামিক সম্মেলন (ওআইসি) এর জেনারেল সেক্রেটারিয়েটের অর্থনৈতিক বিষয় বিভাগের প্রধান ছিলেন।[]

তথ্যসূত্র
---------

1. 1 2 3  "AHM Moniruzzaman made ambassador to Belgium"। *bdnews24.com*। ১৬ মে ২০০৬। ২০১৫-১২-০৮ তারিখে মূল থেকে আর্কাইভ করা। সংগ্রহের তারিখ ২০১৮-১০-২৫।
2. ↑  "Former Ambassadors"। *Embassy of the People's Republic of Bangladesh to the Kingdom of Belgium, the Grand Duchy of Luxembourg & Mission to the European Union*। ২০১৮-০৮-১২ তারিখে মূল থেকে আর্কাইভ করা। সংগ্রহের তারিখ ২০১৮-১০-২৫।
3. ↑   Swiss Department of Foreign Affairs
**এ. এম. তুরাজ** হলেন একজন ভারতীয় কবি, গীতিকার এবং চিত্রনাট্যকার। তিনি টেলিভিশন, সঙ্গীত অ্যালবাম এবং চলচ্চিত্রে কাজ করেছেন। তিনি বহুসংখ্যক বলিউড চলচ্চিত্রের জন্য গীতিকবিতা লিখেছেন যার মধ্যে রয়েছে ২০০৭ সালের *কুড়িয়াঁ কা হেঁ ঝামানা*, ২০০৯ সালের *দ্য আনফোর্গেটেবল* এবং ২০১০ সালের *গুজারিশ*। "আয়াত", "কাবি জো বাদাল বার্সে", "তেরা ঝিকর", "উড়ি" এবং "তেরে লিয়ে মেরে কারিম" গানগুলি অনেক সুপরিচিত। সঙ্গীত অ্যালবাম "উই ইন্ডিয়ান্স"-এর "সারে জাহাঁ সে আচ্ছা হিন্দুস্তান আমারা" তার দ্বারা পরিচালিত। সাম্প্রতিক চলচ্চিত্র *পদ্মাবত* থেকে মুক্তি পাওয়া "গুমার", "বিন্তে দিল" এবং "খালিবলি" গানগুলি তার দ্বারা লিখিত, যার পাশাপাশি রয়েছে *বদলা* থেকে "তুম না আয়ে"।

তথ্যসূত্র
---------

1. ↑  "A.M. Turaz Filmography"। oneindia। ২৮ জুলাই ২০১৪। ৯ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৪।
2. ↑  "A.M. Turaz"। MyAnswer। ২৮ জুলাই ২০১৪। ২৬ জুলাই ২০১৪ তারিখে মূল থেকে আর্কাইভ করা।
3. ↑  "A.M. Turaz IMBd"। Imbd। ২৮ জুলাই ২০১৪।
4. ↑  "A.M.Turaz"। ২১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৯।

বহিঃসংযোগ
---------

* ইন্টারনেট মুভি ডেটাবেজে এ. এম. তুরাজ (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* মিউজিকব্রেইন্‌জ শিল্পী

 |